CDXIX.  Monasterii Salvatoris et S. Bonifacii Fuldensis privilegia et possessiones confirmat.   (Anno 1151, Jan. 13.) [DRONKE,  Cod. diplom. Fuld.,  394.]
Author: Eugenius III

EUGENIUS episcopus, servus servorum Dei, dilecto filio MARCHWARDO abbati monasterii Salvatoris Domini nostri Jesu Christi et Sancti Bonifacii quod situm est juxta ripam fluminis quod Fulda vocatur, ejusque successoribus regulariter substituendis, in perpetuum.

Cum omnibus ecclesiasticis personis debitores ex injuncto nobis a Deo apostolatus officio existamus, illis tamen propensiori cura nos convenit imminere, qui in religionis habitu omnipotenti Domino militant et ad apostolicam sedem speciali praerogativa pertinere noscuntur. Dignum namque et honestati conveniens esse cognoscitur, ut qui ad Ecclesiarum regimen assumpti sumus eas et a pravorum hominum nequitia tueamur et apostolicae sedis munimine roboremus. Eapropter, dilecte in Domino fili Marchwarde abbas, tuis rationabilibus postulationibus clementer annuimus et Salvatoris Domini nostri Jesu Christi monasterium cui, Deo auctore, praeesse dignosceris, ad exemplar praedecessoris nostri felicis memoriae papae Innocentii, sub beati Petri et nostra protectione suscipimus et praesentis scripti privilegio communimus; statuentes ut quascunque possessiones, quaecunque bona idem monasterium impraesentiarum juste et legitime possidet, aut in futurum concessione pontificum, largitione regum vel principum, oblatione fidelium, seu aliis justis modis, praestante Domino, poterit adipisci, firma tibi tuisque successoribus et illibata permaneant. In quibus haec propriis nominibus duximus adnotanda: Monasterium videlicet Sancti Andreae apostoli quod vocatur Exajulum situm Romae juxta ecclesiam Sanctae Dei genitricis Mariae semper virginis, quae vocatur ad Praesepe, a praedecessore nostro felicis memoriae papa Leone praedecessori tuo Hecberto religioso abbati respectu dilectionis donatum, cum omnibus caminatis. . .. . . . . . . . . . . . . . . . . ac decimas fidelium quas usque modo possedistis absque ullius personae contrarietate. . . . .. . . . . . . . . . . . . . . . . primatum quem hactenus habuistis in omni loco conventuque obtineatis. . . . . . . . .. . . . . . . . . . . . . . . . . praemia aeternae pacis inveniant. Amen, amen, amen. Ego Eugenius, Catholicae Ecclesiae episcopus. Ego Imarus, Tusculanensis episcopus. Ego Nicolaus, Albanensis episcopus. Ego Gregorius, presbyter cardinalis tit. Calixti. Ego Hubaldus, presbyter cardinalis tit. Sanctae Praxedis. Ego Nicolaus, presbyter cardinalis tit Sancti Cyriaci. Ego Manfredus, presb. cardin. Sanctae Savinae. Ego Astaldus, diaconus cardinal. Sancti Eustachii Ego Aribertus, presb. cardin. tit. Sanctae Anastasiae. Ego Ubaldus, presb. cardin. tit. Sanctae Crucis in Jerusalem. Ego Julius, presb. cardin. tit. Sancti Marcelli. Ego Bernardus, presb. cardin. tit. Sancti Clementis. Ego Oddo, diaconus cardin. Sancti Georgii ad Velum Aureum. Ego Octavianus, diac. card. Sancti Nicholai in Carcere Tulliano. Ego Joannes Paparo, diac. card. Sancti Adriani. Ego Gregorius, diaconus cardinal Sancti Angeli. juxta templum Agrippae. Ego Guido, diac. cardin. Sanctae Mariae de Porticu. Ego Jacintus, diac. cardin. Santae Mariae in Cosmydyn. Datum Ferentini, per manum Bosonis sanctae Romanae Ecclesiae scriptoris, Id. Jan., indictione XIV, Incarnationis Dominicae anno 1150, pontificatus vero domni Eugenii III papae anno sexto.

Notes: (S. p.)